=== Cedric ===
'''Cedric''' (spillet af '''[[Mackenzie Crook]]''') er en svindler, der prøver at tilrane sig Merlins plads som Arthurs personlige tjener. Han vil have adgang til Arthurs personlige gemakker, for at stjæle nøglerne til nogle underjordiske kamre, hvor Uther opbevarer ukendte skatte. Da Merlin bruger magi til at spidde en orne, der under en jagt angriber Arthur, tager Cedric æren for at have kastet spyddet og bliver, som belønning, ansat ved hoffet. Han slipper derefter Arthurs heste løs, hvilket Merlin får skylden for. Arthur sender Merlin hjem for at have begået denne fejl og giver Cedric Merlins, nu, ledige plads, hvorefter Cedric tager nøglerne og røver det underjordiske kammer. Han prøver at stjæle den juvel, der pryder Cornelius Sigans kiste og bliver besat af Sigans ånd. Sigans magiske ånd udvikler sig til et frygteligt monster, der næsten destruerer Camelot, men bliver stoppet af den fortryllelse Den Store Drage fortæller til Merlin. Merlin nægter at forlade Arthur og tilslutter sig Sigan, så Sigan forlader Cedrics krop i et forsøg på at besætte Merlins. Det er uklart, hvad der sker med Cedric efter dette.
Fiktive_personer Lister_over_personer